Corona brachteStückl an den Herd;Kultur 18. Mai
Ma hört es fast aus jedem Loch:
"Da Christian is iatz Sternekoch! Er kocht mit Leidenschaft und gern und hat scho oan Coronastern."
Er hantiert mit Töpf und Pfannen, schwenkt de Haferl und de Kannen; hätt liaber uns recht hart rumgscheicht als dass eahm s Gmias viel z stark verweicht,
taat liaber uns durch s Theater jagn als sich mit de Rezepte plagn, hätt im Passion Regie gern gführt, weil er net gern in Suppn rührt,
waar liaber durch de Massn gwatn als a zaundürrs Schnitzl z bratn, liaber waar eahm Bühnenschweiß als z schaugn nach seim ´al-dente-Reis´.
Wia im Theater siehg i n renna, dass eahm d Nudeln net verbrenna; denn, was er ´kocht´, des wiss ma gwiß, dass s – erbbedingt – genießbar is!
Mia hoffn, er ´kocht´ in zwoa Jahr mit uns mitnand ganz wunderbar voll Freid, aus Liab, mit aller Kraft s Passionsspiel voller Leiden...schaft.
Walter F. X. Lang
Oberammergau